陳保泰 (明朝)

陈保泰，字子儆，福建晉江縣人，明朝政治人物。

生平
万历四十一年（1613年）癸丑科进士，授安福縣知縣，天啓元年（1621年）授浙江道監察御史，三年巡按广东。五年三月升浙江按察司副使，十二月被尚宝司卿吴殿邦弹劾去职《明熹宗悊皇帝实录卷之六十六》：天啓五年十二月，尚宝司卿吴殿邦疏参原任潮州府知府樊王家、巡按广东御史陈保泰。先是王家守潮时，以殿邦族亲僮仆多不法，申呈保泰，逮捕吴专一、蔡明虞等置之法，株连多人。王家既察处，保泰亦年例外转，至是殿邦具疏言臣向以力攻淮抚李三才为邪党，邹元标、房可壮等所嫉，樊王家则房可壮之同年死友也，陈保泰则投拜邹元标之门生也，朋谋害臣，用门子李荣塘报，吴光等采访臣家戚属姓名，非刑考掠，系累淹禁一案，而拟一绞四斩、九军五十八徒，异冤异惨。今奉恩诏，臣家族属所罹正与赦款相合，乞概与矜赦。因讦樊王家私抽广济桥商税三年共十万馀两，李荣等索诈良民各有万金，乞行追究。得旨：樊王家逄迎权党，诬害乡绅，借名窝访，打死多命，故入人罪，冤惨异尝。且违禁抽税至十万馀两，好生贪纵，著削籍为民，仍行广东巡按御史并衙蠹李荣、吴光提问追赃具奏，其无辜罗织诸人遵恩诏即与查释。陈保泰著该部议处。。六年八月以刑科给事中苏兆先疏荐，起补浙江道御史，七年三月提督苏松等处学政，以亲老乞归养，卒《晋江县志·卷四十三·人物志·宦迹五》：陈保泰，字子儆。万历癸丑联捷进士，授安福令，擢浙江道御史，巡按粤东。时闽中大浸，截粟数万接济，桑梓利赖。督学南畿，以亲老乞归养，卒。。

參考

Category:明朝浙江道監察御史
Category:明朝安福縣知縣
Category:晋江人
Category:陈姓
Category:明朝浙江按察司副使
Category:明朝學政